2021. gada \_\_.\_\_\_\_\_\_\_\_ Noteikumi Nr.

Rīgā (prot. Nr. .§)

**Grozījumi Ministru kabineta 2016. gada 15. jūlija noteikumos Nr. 469 "Noteikumi par paralēlajiem aizdevumiem saimnieciskās darbības veicējiem konkurētspējas uzlabošanai"**

*Izdoti saskaņā ar Attīstības finanšu institūcijas likuma*

*12. panta ceturto daļu un*

*Eiropas Savienības struktūrfondu un Kohēzijas fonda*

*2014.–2020. gada plānošanas perioda*

*vadības likuma 20. panta 14. punktu*

Izdarīt Ministru kabineta 2016. gada 15. jūlija noteikumos Nr. 469 "Noteikumi par paralēlajiem aizdevumiem saimnieciskās darbības veicējiem konkurētspējas uzlabošanai" (Latvijas Vēstnesis, 2016, 138. nr.; 2017, 158. nr.; 2018, 7. nr.; 2019, 79. nr.; 2020, 84B, 212. nr.) šādus grozījumus:

1. Izteikt 4.punktu šādā redakcijā:

"4. Paralēlais aizdevums saimnieciskās darbības veicējam tiek sniegts kopā ar tādas kredītiestādes, tās filiāles vai tās meitas sabiedrības finansējumu, kura reģistrēta Latvijā un ir tiesīga sniegt finanšu pakalpojumus Latvijā, vai kopā ar starptautiskas finanšu institūcijas sniegtu finanšu pakalpojumu (turpmāk – kredītiestāde)."

1. Papildināt noteikumus ar 16.1 punktu šādā redakcijā:

"16.1 Viens vienots uzņēmums ir tāds uzņēmums, kas atbilst Komisijas 2013. gada 18. decembra Regulas (ES) Nr. 1407/2013 par Līguma par Eiropas Savienības darbību 107. un 108. panta piemērošanu *de minimis* atbalstam (turpmāk – Komisijas regula Nr. 1407/2013) 2. panta 2. punktā noteiktajai definīcijai."

1. Izteikt 17.punktu šādā redakcijā:

“17. Šo noteikumu [8.](https://likumi.lv/ta/id/283610#p8) punktā minētais publiskais finansējums sedz sagaidāmos kredītriska pirmos zaudējumus, tai skaitā to novirza nepieciešamo uzkrājumu veidošanai un uzturēšanai kredītzaudējumiem. Turpmākos zaudējumus, kas pārsniedz pirmo zaudējumu apmēru, kas ir noteikts procentuāli no kopējās izsniegto paralēlo aizdevumu summas, pamatojoties uz programmas risku novērtējumu atbilstoši [Attīstības finanšu institūcijas likuma](https://likumi.lv/ta/id/270323-attistibas-finansu-institucijas-likums) [12.](https://likumi.lv/ta/id/270323-attistibas-finansu-institucijas-likums#p12) panta trešajai daļai, sedz no sabiedrības Altum pašu finansējuma. Sabiedrība Altum publiskā finansējuma atmaksas var izmantot atkārtoti programmas īstenošanai saskaņā ar programmas risku novērtējumu. Sabiedrībai Altum ir tiesības atteikties no turpmākās aizdevumu piešķiršanas, ja tās faktiskie un prognozētie zaudējumi pārsniedz pieejamo publisko finansējumu zaudējumu segšanai.”

1. Papildināt noteikumus ar 19.1 punktu šādā redakcijā:

“19.1 Paralēlo aizdevumu sniedz kā *de minimis* atbalstu saskaņā ar Komisijas regulu Nr. 1407/2013. Saimnieciskās darbības veicējam atbalstu piešķir brīdī, kad sabiedrība Altum pieņem lēmumu par paralēlā aizdevuma piešķiršanu.”

1. Papildināt noteikumus ar 20.20. apakšpunktu šādā redakcijā:

"20.20. Komisijas regulas Nr. 1407/2013 1. pantā noteiktajām nozarēm un darbībām.”

1. Papildināt noteikumus ar 20.1 punktu šādā redakcijā:

“20.1 Izslēgtās nozares un darbības šo noteikumu 20.1., 20.2. un 20.3.apakšpunktos neattiecas uz paralēlo aizdevumu, ko sniedz saskaņā ar šo noteikumu 19.1 punktu. Šo noteikumu 20.20.apakšpunktā izslēgtās nozares un darbības neattiecas uz paralēlo aizdevumu, ko sniedz saskaņā ar šo noteikumu 19.punktu.”

1. Svītrot 20.11.apakšpunktā vārdus “grupa 68.1 "Sava nekustama īpašuma pirkšana un pārdošana" un”
2. Svītrot 20.19.punktu.
3. Papildināt 21. punktu aiz vārdiem “Komisijas regulas Nr. 651/2014 1. panta 3. punktu” ar vārdiem “un Komisijas regulas Nr. 1407/2013 1. panta 2. punktu”
4. Izteikt 22. un 22.1 punktu šādā redakcijā:

“22. Paralēlo aizdevumu nepiešķir saimnieciskās darbības veicējam, kurš lēmuma pieņemšanas brīdī par atbalsta piešķiršanu atbilst šādiem nosacījumiem:

22.1.paralēlā aizdevuma, ko sniedz saskaņā ar šo noteikumu 19. punktu, gadījumā:

22.1.1.uz to attiecas līdzekļu atgūšanas rīkojums saskaņā ar Komisijas regulas Nr.  [651/2014](http://eur-lex.europa.eu/eli/reg/2014/651/oj/?locale=LV) 1. panta 4. punkta "a" apakšpunktu;

22.1.2. tas atbilst grūtībās nonākuša komersanta statusam saskaņā ar Komisijas regulas Nr.  [651/2014](http://eur-lex.europa.eu/eli/reg/2014/651/oj/?locale=LV) 2. panta 18. punktā noteikto definīciju, izņemot Komisijas regulas Nr.  [651/2014](http://eur-lex.europa.eu/eli/reg/2014/651/oj/?locale=LV) 1. panta 4. punkta "c" apakšpunktā minēto izņēmumu, ievērojot šo noteikumu [49.](https://likumi.lv/ta/id/283610#p49) punktā minētos nosacījumus.

22.2. paralēlā aizdevuma, ko sniedz saskaņā ar šo noteikumu 19.1 punktu, gadījumā, ja tam pasludināts maksātnespējas process, ir ierosināta tiesiskās aizsardzības procesa lieta vai tiek īstenots tiesiskās aizsardzības process vai, ja saimnieciskās darbības veicējs atbilst normatīvajos aktos noteiktajām pazīmēm saskaņā ar kurām kreditors tiesai var iesniegt maksātnespējas procesa pieteikumu vai pašam saimnieciskās darbības veicējam ir pienākums iesniegt tiesai maksātnespējas procesa pieteikumu.

22.1 Paralēlo aizdevumu nepiešķir saimnieciskās darbības veicējam, ja tam ir Valsts ieņēmumu dienesta administrēto nodokļu (nodevu) parāds, kas kopsummā pārsniedz 150 *euro*, izņemot gadījumu, ja tam ir piešķirts nodokļu maksājuma samaksas termiņa pagarinājums vai Valsts ieņēmumu dienests ir pieņēmis lēmumu par nokavēto nodokļu maksājumu labprātīgu izpildi, vai ir noslēgts vienošanās līgums.”

1. Aizstāt 23.punkta ievaddaļas vārdus “Šo noteikumu izpratnē” ar vārdiem “Paralēlo aizdevumu, ko sniedz saskaņā ar šo noteikumu 19. punktu,”
2. Izteikt 23.1 punktu šādā redakcijā:

“23.1 Ja tiek konstatēts šajos noteikumos noteikto valsts atbalsta prasību pārkāpums, atbalsta saņēmējam ir pienākums atmaksāt sabiedrībai Altum visu nelikumīgi saņemto atbalstu kopā ar procentiem, kuru likmi publicē Eiropas Komisija saskaņā ar Komisijas 2004. gada 21. aprīļa Regulas (EK) Nr. 794/2004, ar ko īsteno Padomes Regulu (ES) [2015/1589](http://eur-lex.europa.eu/eli/reg/2015/1589/oj/?locale=LV), ar ko nosaka sīki izstrādātus noteikumus Līguma par Eiropas Savienības darbību [108.](https://likumi.lv/ta/id/283610#p108) panta piemērošanai (turpmāk – Komisijas regula Nr. 794/2004), 10. pantu, tiem pieskaitot 100 bāzes punktus, no dienas, kad paralēlais aizdevums tika izmaksāts atbalsta saņēmējam, līdz tā atgūšanas dienai, ievērojot Komisijas regulas Nr. 794/2004 11. pantā noteikto procentu likmes piemērošanas metodi.”

1. Aizstāt 24.punktā vārdus “Paralēlo aizdevumu” ar vārdiem “Paralēlo aizdevumu, ko sniedz saskaņā ar šo noteikumu 19. punktu”
2. Papildināt noteikumus ar 24.1 punktu šādā redakcijā:

“24.1 Lai saņemtu paralēlo aizdevumu kapitālsabiedrību kapitāla daļu iegādei, tiek vērtēts, vai darbības rezultātā tiek nodrošināta saimnieciskās darbības veicēja attīstība vai darbības paplašināšana.”

1. Izteikt 29.1. apakšpunktu šādā redakcijā:

"29.1. saimnieciskās darbības veicējs nodrošina līdzfinansējumu paralēlajiem aizdevumiem, ko sniedz saskaņā ar šo noteikumu 19. punktu, vismaz 25 % apmērā, savukārt paralēlajiem aizdevumiem, ko sniedz saskaņā ar šo noteikumu 19.1 punktu, vismaz 10 % apmērā no projekta attiecināmajām izmaksām, izmantojot pašu līdzekļus vai ārējo finansējumu (tai skaitā kredītiestādes izsniegtu ilgtermiņa kredītu vai finanšu līzingu). Par šo līdzfinansējumu nav saņemts nekāds publiskais atbalsts, tai skaitā *de minimis* atbalsts;"

1. Izteikt 31.punktu šādā redakcijā:

“31. Paralēlajam aizdevumam, ar kuru finansē saimnieciskās darbības veicēja iekārtu iegādi, var piemērot pamatsummas atmaksas atlikto termiņu:

31.1. ne vairāk kā par 36 mēnešiem, ja kredītiestādes finansējumam nav piemērots pamatsummas atliktais termiņš;

31.2. ja kredītiestādes finansējumam ir piemērots pamatsummas atliktais termiņš, tad  paralēlā aizdevuma pamatsummas atmaksas atliktais termiņš var pārsniegt kredītiestādes finansējuma pamatsummas atlikto termiņu ne vairāk kā par 24 mēnešiem.”

1. Izteikt 35.punktu šādā redakcijā:

“35. Pirms tiek pieņemts lēmums par paralēlā aizdevuma piešķiršanu, saimnieciskās darbības veicējs iesniedz sabiedrībā Altum informāciju par saimnieciskās darbības veicēja iepriekš saņemto atbalstu ieguldījumu projektiem un saņemto *de minimis* atbalstu, ievērojot normatīvos aktus par *de minimis* atbalsta uzskaites un piešķiršanas kārtību un *de minimis* atbalsta uzskaites veidlapu paraugiem, norādot ziņas par fiskālo gadu un diviem iepriekšējiem fiskālajiem gadiem, kā arī informāciju par citu atbalsta programmu vai individuālo atbalsta projektu ietvaros iesniegtajiem pieteikumiem atbalsta saņemšanai sākotnējiem ieguldījumiem, par kuriem atbildīgā institūcija vēl nav pieņēmusi lēmumu.”

1. Papildināt 36.punktu aiz vārdiem “Paralēlo aizdevumu” ar vārdiem “ko sniedz saskaņā ar šo noteikumu 19. punktu,”.
2. Papildināt 37.punkta sākumu ar vārdiem “Paralēlā aizdevuma gadījumā, ko sniedz saskaņā ar šo noteikumu 19. punktu,”.
3. Aizstāt 38.punktā vārdus “Šo noteikumu ietvaros paralēlo aizdevumu” ar vārdiem “Paralēlo aizdevumu, ko sniedz saskaņā ar šo noteikumu 19. punktu,”.
4. Papildināt 40.punktu aiz vārdiem “Subsīdijas ekvivalents paralēlajiem aizdevumiem” ar vārdiem “, ko sniedz saskaņā ar šo noteikumu 19. punktu,”
5. Papildināt noteikumus ar 40.1 punktu šādā redakcijā:

“40.1 Subsīdijas ekvivalentu paralēlajiem aizdevumiem, ko sniedz saskaņā ar šo noteikumu 19.1 punktu, atbilstoši Komisijas regulas Nr. Nr.1407/2013 4. panta 3.punkta c) apakšpunktam visam atbalsta periodam aprēķina kā pozitīvu starpību starp atbilstošās kredīta kvalitātes klases atsauces likmi, kura jāmaksā saskaņā ar Eiropas Komisijas konkrētajam periodam noteikto bāzes likmi, kā arī riska likmi, kuras procentuālo apmēru nosaka atbilstoši sabiedrības "Altum" izsniegtajam aizdevuma saņēmēja reitingam un piedāvātajam nodrošinājumam (bāzes un risku likmes publicētas Eiropas Komisijas Konkurences ģenerāldirektorāta tīmekļvietnēm; riska likmi nosaka vismaz 650 bāzes punktu apmērā), un faktiski piemēroto gada prēmijas likmi.

1. Aizstāt 41. punktā vārdus “kura attiecināmās izmaksas nav nosakāmas” ar vārdiem “par tām pašām attiecināmajām izmaksām”.
2. Izteikt 42. punktu šādā redakcijā:

“42. Piešķirto finansējumu šajos noteikumos minētajām attiecināmajām izmaksām var apvienot ar citas atbalsta programmas vai individuālā atbalsta projekta ietvaros piešķirto finansējumu, tai skaitā ar *de minimis* atbalstu, ievērojot nosacījumu, ka šo noteikumu ietvaros piešķirtais finansējums kopā ar citas atbalsta programmas vai individuālā atbalsta projekta ietvaros piešķirto finansējumu nepārsniedz:

42.1. maksimāli pieļaujamo reģionālā finansējuma intensitāti paralēlajiem aizdevumiem, ko sniedz saskaņā ar šo noteikumu 19. punktu:

42.1.1. sīkajiem (mikro) un mazajiem komersantiem – 55 %;

42.1.2. vidējiem komersantiem – 45 %;

42.2. Komisijas regulas Nr.1407/2013 3.panta 2.punktā noteiktos ierobežojumus vienam vienotam uzņēmumam paralēlajiem aizdevumiem, ko sniedz saskaņā ar šo noteikumu 19.1 punktu.”

1. Papildināt 45.punkta pirmā teikuma beigas ar vārdiem “un uzraudzību atbilstoši Komisijas regulas Nr. 651/2014 12. pantam un Komisijas regulas Nr.1407/2013 6.panta 4.punktam.”
2. Aizstāt 47.punktā vārdus “šo noteikumu ietvaros izsniegto atbalstu” ar vārdiem “atbalstu, kas izsniegts saskaņā ar šo noteikumu 19. punktu,”.
3. Papildināt noteikumu VI nodaļu ar 49.1 punktu šādā redakcijā:

“49.1 Lēmumu par atbalsta piešķiršanu saskaņā ar Komisijas regulu Nr. 1407/2013 var pieņemt līdz šīs regulas darbības beigām.”

Ministru prezidents A. K. Kariņš

Ekonomikas ministrs J. Vitenbergs

Iesniedzējs:

Ekonomikas ministrs J. Vitenbergs

Vīza:

Valsts sekretārs E. Valantis